उत्तर अमेरिका के भूगोल

उत्तर अमेरिका के भूगोल () के तहत दुनियाँ के तिसरा सभसे बड़ महादीप (अफिरका आ एशिया के बाद), उत्तर अमेरिका के थलरूप, हावापानी, बनस्पति से ले के खेतीकिसानी आ संसाधन अउरी उद्योग नियर मानवीय चीज सभ के भूगोलीय बिबरन प्रस्तुत कइल जाला। उत्तर अमेरिका, दुन्नों अमेरिका सभ के सड़मेंड़ सुपर महादीप सभ के उत्तरी हिस्सा हवे। ई पनामा के थलजोड़ (इस्थमस ऑफ़ पनामा) द्वारा दक्खिन अमेरिका महादीप से जुड़ल बा आ पनामा नहर इनहन के बिलग करे ले। राजनीतिक सीमा के रूप में, पनामा-कोलंबिया बाडर एह दुनों महादीप सभ के अलगा करे ला। एकरा के थलरूप के बिसेसता के आधार पर कई हिस्सा में बाँटल जा सके ला आ ई मानवीय हिसाब से दुनियाँ से सभसे शहरी महादीप भी हवे।

उत्तर अमेरिका के बिस्तार 24,709,000 वर्ग किलोमीटर (9,540,000 बर्गमील) क्षेत्र पर बा जे पूरा पृथिवी के 16.5 % जमीनी हिस्सा आ लगभग 4.8 % कुल क्षेत्रफल के हिस्सा के रूप में बाटे। 2013 में, एह महादीप के आबादी के अनुमान 579 मिलियन लगावल गइल रहल जेह में कुल 23 गो आजाद देस सामिल रहलें, ई पूरा दुनियाँ के जनसंख्या के लगभग 7.5 % हिस्सा रहल, अगर आसपास के दीप सभ (ज्यादतर कैरीबियन दीप) के सामिल क लिहल जाय।

 भौतिक बिभाजन 
उत्तर अमेरिका के भौतिक भूगोल के हिसाब से नीचे दिहल गइल भाग में बाँटल जाला:

 पच्छिमी ऊँच भूमि 
में नया जमाना (अल्पाइन क्रम) के परबत श्रेणी मौजूद बाड़ी। इनहन में सभसे प्रमुख आ सुपरिचित राकी परबत बा। इनहन के पच्छिमी कार्डिलेरा चाहे अमेरिकन कार्डिलेरा के नाँव से भी जानल जाला। एही पहाड़ सभ के बीचा में कई गो पठार भी बाड़ें: कोलंबिया के पठार, कोलोरैडो पठार, आ सभसे बड़ पठार ग्रेट बेसिन एही इलाका में हवें जे अंतरपरबती पठार के उदाहरण हवें।

सभसे उत्तर से शुरू कइल जाय तब: उत्तर अमेरिका के उत्तरी-पच्छिमी कोना के रूप में मौजूद अलास्का के प्रायदीप से ई परबत शुरू हो जालें। एह में उत्तर में ब्रुक्स श्रेणी बा आ दक्खिन ओर अलास्का श्रेणी बाटे जिनहन दुनों के बीचा से यूकान नदी आपन घाटी बना के बहे ले। अउरी दक्खिन आवल जाय तब कनाडा के इलाका में उत्तर-पछिम से दखिन-पुरुब के बिस्तार लिहले मैकेंजी श्रेणी बा। मैकेंजी स के दक्खिन से एह महादीप के सभसे लमहर परबत श्रेणी राकी परबत के बिस्तार शुरू हो जाला आ ई उत्तर-पच्छिम से दक्खिन-पुरुब के दिसा में अमेरिका देस के दक्खिनी हिस्सा तक ले चहुँप जाला। एह परबत के समानांतर पच्छिम में कई गो पठार बाने आ ओह पठार सभ के भी पच्छिम में अउरी कई गो परबत श्रेणी बाड़ी स। सभसे उत्तर में इनहन में कैस्केड श्रेणी बा। कैस्केड आ राकी के बीचा में ग्रेट बेसिन पठार बा। एह पठार के उत्तर में मौजूद श्रेणी ब्लू रेंज कहाले। ग्रेट बेसिन के दक्खिन में कोलंबिया के पठार आ एरिजोना (अराइजोना) के रेगिस्तान बाड़ें जिनहना के पच्छिम में कोस्ट रेंज आ पुरुब में राकी परबत बा।

अउरी दक्खिन बढ़ल जाय तब कोस्ट रेंज के दक्खिनी हिस्सा आ राकी के बीचा में मोहावी (मोज़ेव) के रेगिस्तान आ फिर एकरे भी दक्खिन में सोनोंरान रेगिस्तान बा। एकरे दक्खिन में मैक्सको के इलाका शुरू हो जाला जे पूरबी सिएरा माद्रे आ पच्छिमी सिएरा माद्रे के पहाड़ आ इनहन के बीचा में मौजूद मैक्सिको के पठार के रूप में एही कार्डिलेरा के बिस्तार हवे। आगे दक्खिन में ई पहाड़ी हिस्सा पातर हो जाला आ ऊँचाई कम हो जाले बाकी देखल जाय तब एक तरह से पूरा मध्य अमेरिका के हिस्सा जे आगे उत्तर आ दक्खिन अमेरिका के बीचा में जोड़ नियर बा एही पहाड़ी इलाका के बिस्तार हवे।

उत्तर अमेरिका के सभसे ऊँच परबत चोटी माउंट मैकिनले हवे जे अलास्का श्रेणी में बा। एकरे अलावा उत्तर से दक्खिन के क्रम में माउंट लोगान, माउंट वाडिंगटन; कास्केड रेंज में माउंट रेनियर, शास्ता आ हुड चोटी; कोस्ट रेंज में माउंट व्हिटनी वगैरह गिनावल जा सके लें।

 ग्रेट प्लेन्स 
बिसाल मैदान। ई राकी परबत के पुरुब में, एह महादीप के बीचोबीच बा। उत्तर में मैकेंजी नदी के डेल्टा से ले के दक्खिन में टैक्सास ले एकर बिस्तार बा। एही में मिसिसिपी आ मिसौरी नदी सभ के थाला बा जे उपजाऊँ भूमि हवे इहाँ खेती के बिकास माटी के उपजाऊँ होखे के कारण भइल बा।

 कनाडाई शील्ड 
पुराना थलभाग हवे। प्राचीन काल के बनल चट्टान सभ के ई हिस्सा बर्फानी जुग (आइस एज) के ग्लेशियर सभ से बनल थलरूप सभ से पटाइल परल बा। बहुत सारा झील एह इलाका के बिसेसता ह। इहाँ के चट्टान प्री कैंब्रियन समय के हवें आ एही कारण ई इलाका कई किसिम के खनिज पदार्थ से भरपूर हवे। एकरा के लौरेशियन शील्ड भी कहल जाला। पाँच गो बिसाल झील सभ के ग्रेट लेक्स के नाँव से जानल जाला। इनहन में से सुपीरियर झील दुनिया के सभसे बड़ मीठा पानी के झील भी हवे। अउरी बाकी झील सब में मिशीगन, ह्यूरन, ईरी आ ओंटारियो झील बाड़ी सऽ।

 पुरबी प्रदेश 
अटलांटिक किनारा के सहारे बिस्तार लिहले बा। अप्लेशियन पहाड़ आ पठार एकर प्रमुख चीज हवें। अप्लेशियन के सहारे पीडमांट पठार बा।

 कैरीबियन क्षेत्र 
सात हजार से बेसी दीप सभ के हिस्सा हवे।

 राजनीतिक बिभाजन 
 झंडा Country or territory रकबा(km2)Unless otherwise noted, land area figures are taken from  जनसंख्या( अनु.) जनसंख्या घनत्व(प्रति किमी2) राजधानी  एंगुइला (यूनाइटेड किंगडम)   164.8 दि वैली  एंटीगुआ एंड बारबूडा   199.1 St. John's  अरुबा (नीदरलैंड)   594.4 ओरांजेस्टेड  दि बहामास   24.5 नसाऊ  बारबाडोस   595.3 ब्रिजटाउन  बेलीज   13.4 बेल्मोपान  बरमूडा (यूनाइटेड किंगडम)   1203.7 हैमिल्टन  बोनायर (नीदरलैंड)  Population estimates are taken from the  41.1 Kralendijk  ब्रिटिश वर्जिन आइलैंड्स (यूनाइटेड किंगडम)   152.3 रोड टाउन  कनाडा   3.4 ओटावा  कीमन आइलैंड (यूनाइटेड किंगडम)   212.1 जार्जटाउन  क्लिपार्टन दीप (फ्रांस)   0.0 —  कोस्टा रिका   89.6 सैन जोसे  क्यूबा   102.0 हवाना  कुरासाओ (नीदरलैंड)   317.1 विलेमस्टैड  डोमिनिका   89.2 रोसिऊ डोमिनिकन रिपब्लिक   207.3 सैंटो डोमिंगो  एल सल्वाडोर   293.0 सैन सल्वाडोर  Federal Dependencies of Venezuela (Venezuela)   Gran Roque  ग्रीनलैंड (डेनमार्क)   0.026 नूक  ग्रेनाडा   302.3 सेंट जॉर्जेज  गुआडेलोप (फ्रांस)   246.7 बासे-टेरे  गुआटेमाला   128.8 गुआटेमाला शहर  हैती   361.5 पोर्ट-ऑ-प्रिंस  होंडुरास   66.4 तेगुसियागाल्पा  जमैका   247.4 किंग्सटन  मार्टिनीक (फ्रांस)   352.6 फोर्ट-डी-फ्रांस  मैक्सिको   57.1 मैक्सिको सिटी  Montserrat (यूनाइटेड किंगडम)   58.8 प्लेमाउथ (Brades)  नवासा दीप (यूनाइटेड स्टेट्स) Land area figures taken from  These population estimates are for 2010, and are taken from  0.0  निकारागुआ   44.1 मानागुआ  नुएव एस्पार्ता (वेनेजुएला)   ला आसूंसियों  पनामा   45.8 पनामा शहर  प्यूर्टो रिको (यूनाइटेड स्टेट्स)   448.9 सैन जुआन  साबा (नीदरलैंड)   118.2 दि बॉटम  सैन एंड्रीज एंड प्रोविडेंसिया (कोलंबिया)   1468.59 सैन एंड्रीज  सेंट बार्थेलेमी (फ्रांस)   354.7 गुस्ताविया  सेंट किट्स एंड नेविस   199.2 बासेतेरे  सेंट लूसिया   319.1 कास्ट्रीज  सेंट मार्टिन (फ्रांस)   552.2 मैरीगाट  सेंट पियरे एंड मिकेलन (फ्रांस)   24.8 सेंट पियरे  सेंट विंसेंट एंड ग्रेनाडाइंस   280.2 किंग्सटाउन  सिंट यूस्टाटियस (नीदरलैंड)   130.4 ओरांजेस्टेड  सिंट मार्टेन (नीदरलैंड)   1176.7 फिलिप्सबर्ग  ट्रिनिडाड एंड टोबैगो   261.0 पोर्ट ऑफ़ स्पेन  तुर्क्स एंड काइकोस दीप (यूनाइटेड किंगडम)   34.8 कोकबर्न टाउन  यूनाइटेड स्टेट्स   32.7 वाशिंगटन, डीसी  यूनाइटेड स्टेट्स वर्जिन दीप (यूनाइटेड स्टेट्स)   317.0 चारलोट अमालिए Total   22.9
 जलवायु 
उत्तर अमेरिका एगो बिसाल महादीप हवे आ इहाँ दुनियाँ के लगभग हर किसिम के जलवायु पावल जाले। एहिजा उत्तर में टुंड्रा टाइप के जलवायु पावल जाला जबकि सुदूर दक्खिन में भूमध्य रेखीय जलवायु भी पावल जाले। पच्छिमी हिस्सा में कई गो रेगिस्तान बहुते सूखा इलाका हवें जबकि कई हिस्सा अइसन बाड़ें जहाँ सालोभर बरखा होखे ले। मानसूनी जलवायु के भी क्षेत्र एह महादीप में पावल जाला।

 हाइड्रोलॉजी आ सतही बहाव 
उत्तर अमेरिका महादीप में औसतन 76 सेमी/साल बरखा होखे ले, एकरे द्वारा कुल लगभग18 पेटालीटर पानी उपराजे ला।North America water resources.

नदी सिस्टम
उत्तर अमेरिका के प्रमुख नदी सिस्टम सभ नीचे लिखल गइल बा:
 आर्कटिक महासागर में गिरे वाली
अलबैनी नदी
चर्चिल नदी
मैकेंजी नदी
नेल्सन नदी
सेवर्न नदी
 अटलांटिक महासागर में गिरे वाली
आर्कन्सा नदी
चर्चिल नदी
कनेक्टिकट नदी
डेलावेर नदी
ग्रीजाल्वा नदी
हडसन नदी
जेम्स नदी
मिसिसिपी नदी
मिसौरी नदी
ओहायो नदी
पोटोमैक नदी
रियो ग्रांडे
सेंट जॉन नदी
सेंट जॉन्स नदी
सेंट लारेंस नदी
सवाना नदी
सब्सकेव्हाना नदी
टेनेसी नदी
उसुमाचिंता नदी
 प्रशांत महासागर में गिरे वाली
बाल्सास नदी
कोलोरैडो नदी
कोलंबिया नदी
फ्रेज़र नदी
फुयेर्ते नदी
लेर्मा नदी
सैकरामांटो नदी
सैन जोक्विन नदी
सुचियेट नदी
यूकान नदी
ग्रेट बेसिन के भितरें बहे वाली
बियर नदी
हंबोल्ट नदी
सेवियर नदी

 कुछ तथ्य 
 सभसे ऊँच चोटी: मांउट मैकिनले (6194 मी), अलास्का रेंज में; जबकि राकी परबत के सभसे ऊँच चोटी माउंट एल्बर्ट (4378 मी) हवे।
 सभसे लमहर नदी : मिसिसिपी-मिसौरी

 नोट 

 संदर्भ 

भूगोल
श्रेणी:महादीप अनुसार भूगोल